ભારતની પહેલી બુલેટ ટ્રેન મુંબઇ અમદાવાદ હાઇ સ્પીડ રેલ એ મોદી સરકારની મહાત્વાકાંક્ષી યોજના છે, જેનો ખર્ચ અંદાજે 1.1 લાખ કરોડ છે. શિન્ઝો આબેની આ મુલાકાતનો પહેલો હેતુ આ યોજનાનું ખાતમુહૂર્ત કરવાનો છે. આ યોજનાના લગભગ 65 ટકા જેટલા ખર્ચ માટે જાપાન તરફથી ભારતને નજીવા દરે લોન આપવામાં આવી છે, જેથી ભારતની વર્તમાન આર્થિક પરિસ્થિતિ પર કોઇ નકારાત્મક અસર ના પડે. આ બુલેટ ટ્રેન યોજનાના ખાતમુહૂર્ત સાથે જ બંને પીએમ એક વીડયો લિંક દ્વારા વડોદરામાં હાઇ-સ્પીડ રેલવે ટ્રેનિંગ સેન્ટરના ગ્રાઉન્ડ બ્રેકિંગ સમારંભમાં પણ ભાગ લેશે.